思賢閣圖予真愧而成詠
作者：宋祁
朝代：宋

paragraphs: 忝中二千石，罷去輒圖真。
揆予本完士，蚤蒙善養仁。
執笏班華位，飛綏侍邃宸。
如何金紫服，乃裹丘壑身。
西南一面重，朅來駕朱輪。
牽拙歲再期，初無德在民。
形象安足紀，崖略聊自陳。
質陋眸子瞭，志泰眉宇伸。
誰謂彼其子，而傳阿堵神。
爵里三十八，赫赫多名臣。
瞻前謝前哲，垂後慚後人。